JohanHeinsen/ENO huggingface dataset:
Odense Adresse-Contoirs Efterretninger, 1847-10-09
Udlandet. Jtalien. J Neapel synes Man at nære Haab om nogle populaire Jndrømmelser, navnlig med Hensyn til Pressen. Jfølge franske Blade tager især Opstanden i Apulien en meget alvorlig Vending; Regjeringen driver sin Aarvaagenhed saa vidt, at selv høitstaaende Personer ikke ere sikkre for Politispioner. General Statella skal have indberettet, at han hos Folket i Kalabrien overalt har fundet det meest lovale Sindelag mod selve Kongen, men den heftigste Forbittrelse over de overalt i Forvaltningen stedfindende Misbrug, især i Genød armeriet. Det hedder, at en af dette Korpses Overofficerer skal stilles for en Krigsret. Kongen har desuden ophævet Standretterne og befalet, at Henrettelsen af flere til Døden dømte Jnsurgenter skal opsættes. Fra Malta skrives i engelske Blade, at det er umuligt at erholde tilforladelige Meddelelser fra Sicilien, da ikke alene de større Stæder, men selv de mindre Byer ere fulde af Politispioner og alle Breve for deres Afgang aabnes paa Posten; dog vil Man have erfaret, at 7 Jndivider ere blevne skudte i Reggio og at 17 skulde skydes i Messina, hvor mange unge Mennesker af Landets første Familier laae fangne i usunde underjordiske Fængsler. - Paven yttrede nylig ved en Audients at han ønskede sit Folk en daadrig Maadeholdenhed i Fremskridt, en Maadeholdenhed, der aldrig maatte blive forstyrret ved ubetimelige Ønsker, som først kunde opfyldes efter mange Aars politisk Rolighed. Prindsen af Canino er bleven frikiendt. - "Augsb. Allg. Zeit. melder fra Turin, at en Deputation af den genuesiske Adel har erholdt et afslaaende Svar paa en Petition om større Pressefrihed, Borgergarder og Stænder. Modena er Politiet meget virksomt. Hertugen skal have havt en lang Konferents med den østerrigske Øverstkommanderende i Jtalien, Feltmarskal Radezky, der var kommen fra Parma; ogsaa med Hertugen af Lucca skal Hr. Radetzky have havt en længere Samtale.
Odense Adresse-Contoirs Efterretninger, 1847-10-09
Frankerig. Den offentlige Mening udtaler sig stedse bestemtere for en gjennemgribende Valgreform og selv de meest anseete Mænd, der hidtil have været bekjendte for deres lovale Sindelag mod Regjeringen, deeltage i de talrige Reformbanketter, der afholdes overalt; dog synes hverken dette eller den blandt Masserne herskende Gjæring at gjøre noget Jndtryk paa Ministrene, der meget mere synes bestemte paa fremdeles at følge deres strængkonservative Retning.
Odense Adresse-Contoirs Efterretninger, 1847-10-09
Regjeringens Bestræbelser for at drive Dyrkningen af flere Produkter i det Store i Algerien synes at ville lykkes med Tobakken. Distriktet Bona, som i 1845 leverede 28,000 Cent. og i 1846 72,000 Cent., leverer iaar ikke mindre end 150,000 Cent.
Odense Adresse-Contoirs Efterretninger, 1847-10-09
Spanien. Et kongeligt Dekret tilbagekalder en tidligere Ordonnants, der befalede at standse med Salget af Kloster= og Kirkegods til Fordeel for Staten, og bestemmer, at Salget af dette Gods nu skal fortsættes. - General Concha indsender tilfredsstillende Rapporter fra Catalonien og haaber inden October Maaneds Udgang at kunne rense Provindsen fra alle carlistiske Bander. Esparteros Brev til Dronningen, som Oberst Gurren har overbragt, lyder saaledes: "Madame, da jeg modtog Deres Dekret af 3 September, var min første Tanke at udtale for Deres Maj. min Tak for den Naade, De har viist mig ved at kalde mig til Senatet, men tillige ogsaa udtrykke den levende Tilfredshed, jeg føler ved at kunne henvende et Ord til Deres Majestæt, Deres Maj. ønsker at fremkalde en Forsoning mellem de hidtil ved politiske Stridigheder adskilte Gemytter i hele Spanien. Nationens Majoritet vil af al Kraft understøtte et lige saa velmeent som høihjertet Ønske. Men, hvis der hændelsesviis skulde møde Vanskeligheder, gid da D. M. vil følge Deres Hjertes Jndgivelse, gid Deikke maa tabe den Kraft, som ophøiede Handlinger indgive. Nationen venter meget af Dem, Madame. D. Maj. maa ikke, stolende paa en lige saa kraftig som patriotisk Bistand, glemme, at De er kaldet til at gjengive Monarkiet dets gamle Glands og at den Dem forbeholdte Løn er lige saa stor som det af Dem foretagne Værk: en glimrende Hæder og Folkets Velsignelse. Madame, idet jeg frimodigt udtrykker Dem de mig besjælende Følelser, beder jeg Dem velvilligt at optage en Mands Ord, som, fjern fra Fædrelandet, aldrig har ophørt at bede for Deres Majestæts Vel, med hvilket den spanske Uafhængighed er nøie forbunden. - London d. 12 Septbr. 1847. For Deres Majestæts kongelige Fødder. Hertug af Vittoria.
Odense Adresse-Contoirs Efterretninger, 1847-10-09
Ostindien. Afghanernes Høvding, Dost Mahomed Chan, synes at ville træde i venskabelige Forhold til den brittiske Regjering, da han har sendt en Gesandt til Lahore, for at komplimentere den derværende brittiske Resident, Hr. Lawrence. J Pendskab og Sind hersker Rolighed. Regjeringen er vedvarende beskjæftiget med Hærens Reduktion, der dog vedbliver at være 60,000 Mand stærkere end i Aaret 1838 før Begyndelsen af de afghaniske Felttog. Nordvestgrændsen holdes især stærkt besat; saaledes staaer ovenfor Mirut et slagfærdigt Armeekorps paa 50,000 Mand (hvoriblandt 10,000 europæiske Soldater af alle Vaabenarter) med 100 Kanoner. Det er fornemmelig de Soldater som ere for gamle og for unge, der afskediges, saa at Hæren kommer til at bestaae af et udvalgt Mandskab. Besparelsen skal bringes til 1,116,000 Pd. Sterl. om Aaret.
Odense Adresse-Contoirs Efterretninger, 1847-10-09
Fædrelandet. Blandinger. "Som vi erfare - hedder det i Berl. Tid. - har Banken ogsaa i dette Efteraar indskrænket Diskontering af Vexler, uden at forandre Diskontoen.
Odense Adresse-Contoirs Efterretninger, 1847-10-09
Banken beregner endnu kun 4 pCt. paa Vexler, som ere udstædte i Rigsbankpenge, medens den har ansat Diskontoen paa Vexler som ere udstædte i Hamb. Banco paa Altona og Hamborg til 5 1/2 pCt. Vi have flere Gange tilladt os at gjøre opmærksom paa det Urigtige i denne Uovereensstemmelse i Ansættelse af Diskontoen.
Odense Adresse-Contoirs Efterretninger, 1847-10-09
J London og Paris beregne Bankerne for Tiden 5 1/2 6 pCt. Dikonto, i Hamborg er Diskontoen ligeledes 5 1/2 pCt., og Banken her vedbliver at diskontere til 4 pCt., meest til Fordeel for Pengemænd. Vi forvente, at Banken vil gjøre den fornødne Forandring med Hensyn til Ansættelse af Diskontoen paa danske Vexler.
Odense Adresse-Contoirs Efterretninger, 1847-10-09
J Webers Jllustrirter Kalender" for 1848 fortælles, at den slesvigske Stænderforsamling i 1846 opløste sig som den holsteenske, og at i Slesvig Regjeringspræsident Scheel 1) lod sig bruge (sich hergab) til et villieløst Redskab af det danske Partie, og 2) derfor belønnedes (af hvem mon?) med en Foræring af 20,000 Daler. Saadan Snak bilder Man endnu Tydskerne ind. Slesvigs Forhold holdes ellers ude af disse tydske Beskrivelser; kun i Fortegnelsen over de Tydske Banker opføres uden videre den Flensborger Bank med dens bekjendte særegne Navn; kun er det en slem Feil, at den kaldes en Seddel-Bank, som den med Guds Hjælp aldrig bliver, og at de subskriberede 465,829 Mark (nu i September 1847 er Summen 709,169 Cour. Mk.) kaldes en Stamm=Kapital, thi denne Stamme, mangler al Rod i reel henlagt Valuta, som bekjendt. (Af et Brev i Slag. A.)
Odense Adresse-Contoirs Efterretninger, 1847-10-09
Generalfiskalen har appelleret Beselers Dom tilOverappellationsretten.
Odense Adresse-Contoirs Efterretninger, 1847-10-09
J disse Dage er en Arrestant af Kjøbenhavns Kriminal- og Politiret bleven dømt til at have sit Liv forbrudt for Bigami, idet han, skjøndt gift i Preussen, paany har indladt sig i Ægteskab her i Landet. De under Sagen medtiltalte Forlovere ved hans sidste Vielse ere anseete hver med en Mulkt af 50 Rbd. "Naar Man seer hen til det sidste Aars advarende Exempel - hedder det i Kjøbenhavnsposten i dens 12te Artikel om, den nærmeste Fremtid i national-oekonomisk Henseende" - og betænker, at de under Dyrtiden opskruede Priser paa Levnetsmidler langtfra endnu ere gaaede tilbage til den foregaaende, til Arbeidspriserne svarende Høide, uagtet den overordentlig rige Høst saa er der vel al Anledning for Borgeren til at spørge, hvor ere de Forraad, eller hvilke ere de Forholdsregler, som i den nu forestaaende Vinter skulle sikkre os for en Gjentagelse af den trykkende Dyrtid, der har efterladt saa dybe Mærker i vore Boliger, i vore Værksteder, og i alle Midlerne til vort nødvendige Erhverv og vor Selvstændighed. - Og hvad skulde der vel svares paa slige Spørgsmaal. Det er hidtil ikke blevet bekjendt, at der er skeet noget, hvortil Man kunde henvise de ængstede Gemytter, der ikke trøste sig med Udsigten til den offentlige og private Velgiørenhed, og dog er det en almindelig Sætning, at Folkene maae være berettigede til at fordre af deres Regjeringer, at den Aarets Velsignelse, som Alle have anerkjendt som en overordentlig Gave af Gud, ikke forholdes eller forbittres Folkene ved Mangel paa menneskelig Omhu og Klogskab.
Odense Adresse-Contoirs Efterretninger, 1847-10-09
Torvetilførselen vedbliver i Kjøbenhavn at være god og Rugpriserne holde sig uforandret paa 5 a 6 Rbd. pr. Td. Søværts fra Provindserne derimod modtages hidtil næsten ingen Tilførsel. Bliver Tilførselen senere større - bemærker Berl. Tid. - saa er der al Sandsynlighed for, at Prisen vil falde, thi vi have ingen Udsigter til at finde et bedre Marked i Udlandet, og naar dette ikke er Tilfældet, saa ville Producenterne finde sig skuffede i deres Forventninger og høiere Priser paa Rug. Hvede er stegen paa Torvet, skjøndt den er falden i Udlandet. Holder Man paa høiere Priser, paa dansk Hvede, end omtrent 8 Rbd., da kunne vi være forvissede om, at vi erholde Hveden tilført fra Udlandet baade i uformalet og formalet Tilstand. Allerede nu faae vi næsten hver Uge Tilførsel af Meel over Kiel fra Altona; Melet er af en fortrinlig Qvalitet, og er bleven solgt til 8 Mk. 12 s. a 8 Mk. 12 s. pr. Lpd. Et 8 Punds Rugbrød koster 20 a 22 Rbs.
Odense Adresse-Contoirs Efterretninger, 1847-10-09
Dampskibet, Tage, afgaaet fra Havre den 2de, ankom til Kjøbenhavn i Torsdags Formiddags med 70 Passagerer. Det fortsatte Reisen til St. Petersborg, samme Dags Eftermiddag.
Odense Adresse-Contoirs Efterretninger, 1847-10-09
Til den i dette Efteraar i Kjøbenhavn afholdte Examen for Gartnere indstillede sig 6 Kandidater, af hvilke En, E. Knudsen, erholdt anden Charakteer; de Øvrige erklæredes umodne.
Odense Adresse-Contoirs Efterretninger, 1847-10-09
Den vestlige Deel af Kjøbenhavn, navnlig Vestervold og nogle tilstødende Gader, har - ifølge Flyst. i Løbet af de sidste fjorten Dage været Skuepladsen for forskjellige Jndbrudstyverier, hvis nærmere Omstændigheder i den Grad ligne hverandre, at det næsten lader til som de ere begaaede af samme langsingrede Personer. Saaledes skal der et Sted i Vestergade være gjort Jndbrud hos en eenlig Herre, hvorved nogle nødvendige Klædningsstykker bleve bortstiaalne; da han ikke kunde undvære dem, anskaffede han sig nogle nye, men ikke saasnart var dette skeet, førend der atter skeete et Jndbrud sammesteds og de nye Klæder vare atter forsvundne.
Odense Adresse-Contoirs Efterretninger, 1847-10-09
Odense. (Dagsposten). Under 30 Septbr. har Hs. Maj. Kongen allern. resolveret: "at Vognmandstaxten overalt i Danmark indtil 1 April 1848 skal fastsættes saaledes: for en stemplet Postvogn eller Fjeder vogn med 2 Heste 1 Rbd. pr. Miil, og for en mindre Vogn med 2 Heste eller en enkelt Hest til Estafet eller Forspand 80 Rbs. pr. Miil, samt for et Par Forspandsheste, i Henhold til Plakat af 25 December 1838 anden Passus, respektive 1 Rbd. pr. Miil eller 80 Rbs. pr. Mill.""Skirner", der var afgaaet fra Kiel i Tirsdags Efterm. Kl. 3, ankom først i Fredags Form. Kl. 7 til Kjøbenhavn, da det paa Grund af en heftig Storm havde været nødt i 1 1/2 Dogn at ligge for Anker under Fehmern.
Odense Adresse-Contoirs Efterretninger, 1847-10-09
Berl. Tid. beretter, at, efter hvad Man har erfaret, er i Torsdags Herregaarden Eskildstrup ved Ringsted, tilhørende Jægermester Barner, aldeles bleven Luernes Rov. Af Kreaturer skal alene af Hornqvæg være indebrændt 120 Stkr.
Odense Adresse-Contoirs Efterretninger, 1847-10-09
Kopulerede i Kjerteminde: Postmester Frederik Emil Lausen og Jfr. Emilie Mathia Geltzer. (Meddeelt.)
Odense Adresse-Contoirs Efterretninger, 1847-10-09
Den 27 f. M. afholdt det landoeconomiske Selskab for Fyens Stift, ifølge forudgaaet Bekjendtgjørelse, sit sædvanlige Efteraarsmøde i Svindinge Kro. J Selskabets først afholdte Bestyrelsesmøde blev Følgende forhandlet: J Formandens og Viceformandens Fraværelse, udmeldtes Forpagter Møller af Lundegaard til Dirigent ved denne Dags Forretninger. Derefter valgtes de forskjellige Committeer: Til Bedømmelse af Kreaturer Dhrr. Baron Juel Brockdorff til Hindemae, Forpagterne Møller af Risinge og Clausen af Heldagergaard; til Bedømmelse af Sædekorn: Dhrr. Propr. Langkilde til Juulskov, Luders til Blangstedgaard og Forpagter Larsen af Nislefgaard; til Bedømmelse af Pløining og Kjørsel med Køer: Dhrr. Forpagter Brandt af Egeskov, Gaardeler Hans Mauritzen af Ullerslev og Forpagter Mackeprang af Langensøe; til Bedømmelse af flere foreviste Redskaber og Maskiner valgtes Hr. Jernstøberiener, Allerup af Odense. Dernæst afholdtes Auction over de fra Thy og Salling indkjøbte 20 Stkr. 3 Aars Qvier og en 2 Aars Tyr, som udbragtes til 996 Rbd. 3 Mk. J Overeensstemmelse med de ved sidste Bestyrelsesmøde fattede Beslutninger uddeeltes, efter de forskjellige Committeers Bedømmelse, følgende Præmier: for Hornqvæg: en mørkerød Tyr, tilhørende Anders Hansen i Woer mark, 20 Rbd.; en blakbroget ditto tilh. Forp. Møller af Risinge, 15 Rbd.; en rødbroget Ko tilh. Hans Mauritzen af Ullerslev og en mørkerød ditto tilh. Rasmus Rasmussens Enke af Næraa, hver 5 Rbd. For Faar, en Væder, tilhørende Rasmus Rasmussen i Marslev og et Lam tilhørende Avlsforvalter Holm af Dallund, hver 5 Rbd. For Sviin: en Griseso tilhørende Forpagter Boega af Holkenhavn, 5 Rbd. Hr. Baron Juel, Brockdorff til Hindemae fremstillede af sin udmærkede Qvægbesætning adskillige meget store og smukke Køer, som langt overgik de andre fremstillede; men Eieren renoncerede ligesom f. A. paa de Præmier som vilde have tilfaldet dem. For Pløining og Kjørsel med Køer, som man havde den Fornøielse denne Gang at see særdeles vel udført og som Concurrenterne med Attester godtgjorde, at de med disse udførte deres eget Arbeide hjemme, uddeeltes følgende Præmier: Huusmand Niels Nielsen af Nonneboe ved Birkende, 10 Rbd., og Huusmand og Smed Lars Larsen af Røirup, 5 Rbd. Til Huusmand Hans Rasmussen af Brudager, hvis Køer vare mindre vel tillærte, uddeelte Committeen for egen Regning en passende Gratification og opmuntrede ham til at fortsætte sine Bestræbelser. Af Sædekorn var kun indleveret et Par saa smaae Qvantiteter, at man ikke fandt sig foranlediget til, derfor at uddeele Præmier. Af de ved Mødet udstillede Redskaber og Maskiner nævnes: 1) Fra Hr. Proprietair Dons til Hesselagergaard en stor Rensemaskine med flere forskjellige Sold og de til den westphalske Tørveskjæring brugelige Redskaber, over hvis Anvendelse Hr. Dons meddeelte interessante Oplysninger. 2) Fra Hr. Jægermester Sehested til Broholm, den Gildemeierske Saaemaskine, samt en Frø= og en Roesaaeningsmaskine. 3) Fra Hr. Korfitzen af Hundslev adskillige Exemplarer af den af ham construerede meget smukke og bekjendte gode Jern plov, hvilke bleve solgte paa Stedet og flere bestilte.
Odense Adresse-Contoirs Efterretninger, 1847-10-09
Ved den derefter afholdte Generalforsamling, blev Følgende forhandlet: 1) Kassereren fremlagde sit reviderede og rigtig befundne Regnskab, samt en Restanceliste og en Udsigt over Kassens Status. 2) Med Hensyn til endeel ældre Restancedragere blev vedtaget, at Kassereren endnu eengang tilskriver disse om at betale Restancerne og med Tilføiende, at i modsat Fald, Lovens § 16 vil blive at anvende. 3) Med Stemmefleerhed blev besluttet: a) at næste Efteraars Generalforsamling afholdes i Qværndrup Kro og b) at en extra Generalforsamling afholdes i Ringe Kro den 22 Novb. d. A. Formiddag Kl. 10, hvorom den fornødne Bekjendtgjørelse udfærdiges af Formanden. Følgende nye Medlemmer optoges i Selskabet: Provst Selmer i Herrested, Forpagter Andersen paa Frederikshøi, Møller Jacobsen i Røde Mølle pr. Nyborg, Proprietair Petersen til Rynkebygaard, Propriet. Døcker til Ravndrupgaard, Proprietair Langkilde til Juulskov og Landmaaler og Tiendecommissair Theil i Odense. Særdeles megen Tak skylder Selskabet Hs. Excellence Geheimeconferentsraad Greve Moltke til Glorup, hvis Forekommenhed og velvillige Opoffrelser, saavel med at modtage og græsse det indkjøbte Qvæg som med at overlade Alt, hvad der paa Stedet brugtes og hans galante Tilbud om mere, hvis man behøvede det, vidner om den Jnteresse Hs. Excellence føler og den Jver med hvilken han altid har virket for at fremme Alt, hvad der henhører under Landoeconomien.
Odense Adresse-Contoirs Efterretninger, 1847-10-09
Skibs= og Handels-Efterretninger. J Nexø Tolddistrikt er indstrandet: den 29 Septbr., Galeasen Georg Heinrich, Plath af Stralsund, fra Gulland til Hjemstedet med Kalk, Balkoner, Brædder og Slibesteen. Paa Grund af en Lækage, hvorved Kalken lædskedes, ilandsattes Skibet for St. Peders Kirkesogn, hvor det paa Grunden afbrændte indtil Vandgangen. Besætningen, 5 Mand, er bjerget tilligemed noget af Skibsinventariet. - Den 30te, Tialken "Johanne, Prei Uil af Martenshaak, fra Danzig til Amsterdam med Hvede, grundstødt for Hagen ved Nexø. Besætningen, 2 Mand, tilligemed et Fruentimmer og et lille Barn, er reddet. Om Skibet vil kunne bjerges, er endnu usikkert, og da det er lækt, vil neppe noget af Ladningen kunne bjerges i tør Tilstand.
Odense Adresse-Contoirs Efterretninger, 1847-10-09
Natten til den 2de indstrandede paa Møens nordre KystKuffen Harmonien, v. d. Koov. Skibet var sprunget læk østen for Møen i stærk Storm og Søgang, og har Mandskabet. uafbrudt arbeidet med Pumperne i 18 Timer; men da disse formedelst Ballastens Jndtrængen bleve uklare, og Mandskabet, dertil var udmattet, saae Capitainen sig nødsaget til, for at bjerge Livet, at sætte Fartøiet paa Land.
Odense Adresse-Contoirs Efterretninger, 1847-10-09
Kjøbenhavns Børs-Cours den 8 Octbr. 1817. Hamb. 2 M. - k. S. 199. Bank-Disconto 4 pCt., ditto paa Banco=Vexler 6 pCt. 4 pCt. Kgl. Oblig. (uden Rente) 103 1/2 a 104 Rbd. Sedler. 3 pCt. engelsk danske Obligationer 82 1/4 a 82 3/4 Nationalbank-Actier 1777 1/4 a 1777 1/2 Rbd. r. Sølv. Roeskilde Jernbane-Actietegning 65 a 60 Spec. Prædikanterne paa 19de Søndag efter Trinitatis. J St. Knuds Kirke: til Høimesse Hr. Cand. theol. Svendsen; til Aftensang Hr. Pastor Wiberg. - J Frue Kirke: Hr. Provst J St. Hans Kirke: Hr. Pastor Westeengaard. Colding. J Hospitals=Kirken: Hr. Pastor Wiberg, Kl. 8 1/2.
Odense Adresse-Contoirs Efterretninger, 1847-10-09
AVERTISSEMENTS. Dybt nedbøiet af Sorgen, maa jeg herved tilkjendegive Slægt og Venner, at Alstyreren i sin urandsagelige Villie har ramt mig med et haardt Slag, idet han har kaldet min inderlige elskede Kone, min i 15 Aar troe og kjærlige Ledsagerinde, hen til sig i de evige Boliger; 6 umyndige Børn begræde med mig Tabet af en kjærlig Moder, og 2 modtage hende hisset. - Gud, giv mig Kraft og Styrke til at bære denne tunge Skjæbne, og lad mig ikke tabe Modet, men finde Trøst i dit Ord, og troe, som der staaer, at alt skeer til vort sande Bedste. Odense den 9 Octbr. 1847. F. C. Schiøtt.
Odense Adresse-Contoirs Efterretninger, 1847-10-09
Foruden de Mænd, hvis Navne vi have bekjendtgjort i denne Tidendes Mandagsnummer, har ogsaa Hr. Provst Plesner i Humble paa Langeland sluttet sig til os for at fremme Actietegningen til den flensborgske Jernbane. Odense den 8 October 1847.
Odense Adresse-Contoirs Efterretninger, 1847-10-09
Paa Comiteens Vegne Lüttichau. C. Paludan Müller. P. Richardt.
Odense Adresse-Contoirs Efterretninger, 1847-10-09
Fyens Stifts litterære Selskab, holder Møde under Hans Kongelige Høihed Kronprindsens Præsidium Tirsdagen den 26 October om Middagen Kl. 12 i Stiftsbibliothekets Locale ved St. Knuds Kirke i Odense. Nye Medlemmer ere anmeldte til Optagelse. Der vil blive forhandlet om det litterære Tidsskrifts Fortsættelse i næste Aar. Vicepræses vil fremlægge de Skrifter, som siden sidste Møde ere blevne Selskabet skienkede fra lærde Selskaber i Udlandet. En Kassestatus vil blive fremlagt, og Opmærksomheden blive henvendt paa det Ønskelige i, om muligt at kunne udvide Selskabets litterære Virksomhed i een eller anden Retning. En Afhandling er anmeldt til Oplæsning.
Odense Adresse-Contoirs Efterretninger, 1847-10-09
Det norellige Fyens Landboforening, holder Möde i Daugstrup Kroe Mandagen den 18 October Kl. 2 1/2.
Odense Adresse-Contoirs Efterretninger, 1847-10-09
Det nye Theater i Assens. Søndagen den 10 October opføres: Babiole og Joblot, Lystspil i 2 Akter, og Henrik og Pernille, Lystspil i 1 Alt.
Odense Adresse-Contoirs Efterretninger, 1847-10-09
Mandagen den 11te opføres: Valgerda, Lystspil i 2 Akter. Onsdagen d. 13de: Paul Clifford, Skuespil i 2 Akter. Desuden dandses til hver Forestilling to Theaterdandse.
Odense Adresse-Contoirs Efterretninger, 1847-10-09
De sædvanlige Spilledage blive: Søndag, Man J. Olsen, dag, Onsdag og Fredag.
Odense Adresse-Contoirs Efterretninger, 1847-10-09
Skuespildirekteur. Fra Undertegnede er den 6 ds, i Kjøbmand C. W. Petersens Boutik paa Vestergade bortkommen 15 Al. ægte mørke, blaat Hvergarn og en grønblomstret Hvergarns Kjole, Kunde Nogen give Oplysning om samme, enten ved Falbydelse eller ved dets Henbringen til Syening, loves en passende Douceur, naar man henvender sig til mig eller Politikammeret. Mads Madsen. Woistrup den 8 Octbr. 1817.
Odense Adresse-Contoirs Efterretninger, 1847-10-09
En duelig Bogbindersvend kunde faae Arbeide i en af Jyllands største Kjøbstæder. Man behager at melde sig hos Boghandler Milo i Odense.
Odense Adresse-Contoirs Efterretninger, 1847-10-09
En fiink Dreng med gode Skolekundskaber og godt Udvortes kan til 1 Novbr. blive anbragt som Lærling ved Kolonial- og Kornhandel hos F. Østergaard i Odense.
Odense Adresse-Contoirs Efterretninger, 1847-10-09
Til førstkommende 1 November søges paa en Herregaard i Nærheden af Odense en stor Dreng, eller Karl, som er vant til at forrette Tjeneste ved Kjøre- og Rideheste, samt forstaaer at pudse Sadel- og Ridetøi. Adressecontoiret anviser. Familien Bauer, vil imorgen (Søndag Aften og Mandag Aften lade sig høre i Bangs Conditorie paa Overgade. Dandse-Underviisning,
Odense Adresse-Contoirs Efterretninger, 1847-10-09
som tidligere af mig er averteret, begynder for de voxne Elever Søndagen den 10 dennes, om Aftenen Kl. 7, paa Comediehuusfalen; hvilket herved meddeles saavel dem, som dertil have anmeldt sig, som dem, der endnu maatte ønske at deeltage i samme. P. Clausen. Odense den 9 Octbr. 1847. Cataloger til Auctionen Mandagen d. 11 Octbr. i Gaarden No. 5 paa Overgade kan sammesteds forud erholdes. Gjødning kan faaes i Nørregade No. 411.
Odense Adresse-Contoirs Efterretninger, 1847-10-09
Skomager H. J. Fich er flyttet fra det Sted, som i en Række af Aar har været beboet af hans sal. Fader, Hofskomager Fich, og boer nu paa Vestergade No. 291, ved Siden af den Miloske Boghandel.
Odense Adresse-Contoirs Efterretninger, 1847-10-09
Jeg anbefaler mig ærbødigst til mine ærede Kunder, og ved at være forsynet med alle Sorter Læder og andre til min Profession henhørende Artikler, fra de bedste Fabrikker baade her og i Udlandet, tør jeg forsikkre, at ethvert Arbeide, som betroes mig, saavel for Damer som Herrer, skal blive leveret af de bedste Materialier og udført efter de nyeste Moder. Odense den 9 Octbr. 1847.
Odense Adresse-Contoirs Efterretninger, 1847-10-09
Fra Wilhelm Christensens Wienerbagerie kan imorgen (Søndag), foruden de almindelige Sorter Kager, bekommes udmærkede Ferskenkager.
Odense Adresse-Contoirs Efterretninger, 1847-10-09
Smukke og moderne forgyldte Rammer og Gardinstænger, i alle Størrelser og Facons, faaes hos i Undertegnede til de billigste Priser. Gamle forgyldte Sager modtages til Omforgyldning, der igjen blive fo saa smukke som nye. R. Striegler. Odense Overgade Nr. 20. 6. Hvide Varer.